Max du Preez: Apart woon is apart doen | Netwerk24
Max du Preez: Apart woon is apart doen
Dit is baie moeilik om ongelykheid in ’n samelewing te versag, dalk onmoontlik om heeltemal ongedaan te maak sonder om die ekonomie te vernietig.
In Suid-Afrika is ongelykheid nie net onder die hoogste ter wêreld nie, dit is ook die gevaarlikste foutlyn wat ons toekomstige stabiliteit bedreig.
Met die vlug terug Kaapstad toe kon ek die strakke residensiële segregasie in die Skiereiland uit die lug beskou en soos ek van die lughawe af huis toe ry, het ek geweet: hiér bly meestal bruin mense, hiér bly meestal swart mense, en hiér is die wit woonbuurte.
Dit gaan nie net oor nasiebou en menswaardigheid nie, daar is sterk ekonomiese redes waarom ons die praktyk dat armer klasse so ver van die sentrums van ekonomiese aktiwiteit woon, moet verander. Hoeveel stories het jy nie al gehoor van werkers wat vier of vyf uur lank elke dag na en van die werksplek reis nie?
Dit gaan ingrypende kopskuiwe, vars idees, heelwat konsultering en ’n ton politieke wil kos om dié probleem aan te pak, maar dit moet dringend gedoen word.